open-index/open-wikipedia-markdown huggingface dataset:
Swakoprivier

Die **Swakoprivier** (Nama: *Tsoaxaub*) is 'n rivier in Namibië. DIe rivier is 400&nbsp;km lank en mond by Swakopmund uit. Dit ontspring oos van Damarahoogland in die distrik Waterberg en is nie standhoudend nie. Water kan verkry word deur in die rivierbedding te grawe.

In 1907 is die gebied tussen die Swakoprivier en die Kuiseb-rivier deur die destydse Duitse koloniale administrasie as 'n wildspark verklaar. Die gebied is tans deel van die Namib-Naukluft Nasionale Park.

## Bron 
* *Ensiklopedie van Suidelike Afrika*, Eric Rosenthal, 1967

## Verwysings 
## Eksterne skakels 
*
Kwartels

**Kwartels** (*Coturnix*) is 'n genus van voëls in die familie van fisantagtiges (*Phasianidae*).

## Spesies 
* Bloukwartel (*Coturnix adansonii*)
* *Coturnix chinensis*
* *Coturnix coromandelica*
* Bontkwartel (*Coturnix delegorguei*)
* Afrikaanse kwartel (*Coturnix coturnix*)
*†*Coturnix gomerae* (fossiel)
* *Coturnix japonica*
*†*Coturnix novaezelandiae* (uitgesterf)
* *Coturnix pectoralis*
* *Coturnix ypsilophora*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Eksterne skakels 
*
Orlando, Soweto

**Orlando** is die oudste township in Soweto, Gauteng. Die township is in 1931 gestig en na Johannesburg se burgemeester Edwin Orlando Leake vernoem. Orlando is verdeel in **Orlando-Oos** en **Orlando-Wes**. Volgens die 2011-sensus het Orlando-Oos 68&nbsp;210 inwoners en Orlando-Wes 40&nbsp;603 inwoners.

## Sien ook 
* Orlando Pirates FC, 'n bekende Johannesburgse sokkerklub hier gestig.
* Orlando, Florida, 'n stad in die deelstaat Florida, VSA.

## Verwysings
Isadora Duncan

**Angela Isadora Duncan** (* 27 Mei 1877, † 14 September 1927) was 'n Amerikaanse danseres en choreograaf. Nadat haar danskuns, wat sy selfs as "beweging wat uit die siel ontspring" beskryf het, min aanklank by inheemse gehore gevind het, het Duncan, 'n boorling van Kalifornië, in 1898 na die Verenigde Koninkryk gereis waar sy as vrygees groot sukses met haar balletkuns behaal het. 
[duimnael|links|Isadora Duncan tree kaalvoet op in Marseillaise tydens haar Amerikaanse toernooi tussen 1915 en 1918Foto: [Arnold Genthe]]
In 1905 het Duncan in Rusland gebly waar sy 'n groot indruk op die impresario Sergei Diaghilef en die danser en choreograaf Michel Fokine gemaak het. Met haar optredes het Duncan Fokine tot die ontwikkeling van 'n vryer dansstyl geïnspireer wat later die kenmerk van die befaamde balletgeselskap *Ballets Russes* sou word.

Duncan was 'n wegbereider van die moderne sinfoniese ekspressionistiese danskuns. Sy het 'n nuwe liggaams- en bewegingsgevoel ontwikkel wat die Griekse skoonheidsideaal as voorbeeld geneem het en sy was die eerste danseres wat klassieke konsertmusiek - veral emosievolle musiekstukke van komponiste soos Schubert, Beethoven, Brahms en Wagner - vir haar opvoerings gebruik het. As 'n teenstander van die klassieke balletkuns het sy daarna gestreef om die antieke danskuns te laat herleef. Haar vloeiende kostuums is deur antieke Griekse beeldhoukuns in die Britse Museum te Londen geïnspireer.

Wat mode betref, was Isadora Duncan onder meer baie gesteld op waaiende serpe - 'n passie wat bygedra het tot haar tragiese en ontydige afsterwe in 'n motorongeluk in die Suid-Franse hawestad Nice. Die syserp, wat sy om haar nek gedra het, het in die motor se oop wielspeke en die agteras verstrengel geraak en haar nek gebreek. Sy het haar laaste rusplek op die Paryse begraafplaas Père-Lachaise gevind.

In 1987 is Isadora Duncan in die *National Museum of Dance* se *Mr. & Mrs. Cornelius Vanderbilt Whitney Hall of Fame* opgeneem.

## Verwysings
Shangani-patrollie

Die **Shangani-patrollie** het bekendheid verwerf toe dit na heftige verset deur die Matabeles uitgewis is tydens die Eerste Matabele-oorlog by die Shanganirivier op 4 Desember 1893. 'n Patrollie, onder leiding van majoor Allan Wilson het die Matabelekoning, Lobengula probeer opspoor. Tydens hul terugtog het die Shanganirivier afgekom en was hulle vasgekeer. Hulle word deur 'n groot Matabelemag aangeval. Die patrollie veg totdat hulle uit ammunisie raak en staan op en sing *God save the Queen* tot die laaste man sneuwel. Drie manne oorleef die aanval nadat hulle gestuur was om versterkings te vind. Die res is tydelik naby Zimbabwe begrawe en is later ter ruste gelê by ''World's View'' in die Matopos waar hulle heldedaad met 'n monument herdenk word.

## Bron 
* *Ensiklopedie van Suidelike Afrika*. Eric Rosenthal. 1967
Fin de siècle

200px
***Fin de siècle***

----
**Stylperiode**
1890-1914

----
**Historiese ontwikkelinge**

Tweede nywerheidsomwenteling
Nuwe imperialisme

----
**Wetenskap**
160px
Eugenetika
Psigoanalise

***Fin de siècle*** ([ˌfɛ̃ dəˈsjɛkl], Frans: "Einde van die eeu"), dikwels ook **Dekadentisme** genoem, was 'n kunsstroming wat in die tydperk tussen omstreeks 1890 en 1914 gefloreer het. Die term het die konnotasie van dekadensie wat daarna verwys dat die *Fin de siècle* as kulturele beweging juis kulturele verval getematiseer het, maar beskryf ook die lewensgevoel van die tydperk wat aan die een kant deur onsekerheid oor die toekoms bepaal is en sy neerslag in pessimistiese houdings van baie fiksieskrywers van die tyd vind, maar ook in 'n euforiese leefstyl tot uitdrukking kom as mense die hede probeer geniet het.

## Oorsprong van die term 
As vakterm is *Fin de siècle* vir die eerste keer in 1886 in die Franse tydskrif *Le Décadent* gebruik. In 1888 het Francis de Jouvenot en H. Micard dié naam aan een van hul toneelkomedies gegee. In die Duitse taalgebied het die Oostenrykse skrywer Hermann Bahr (1863-1934) in 1891 'n bundel novelles met dié titel gepubliseer. 

Alhoewel die term oorspronklik spesifiek na 'n lewensgevoel verwys het wat eie was aan die Franse Derde Republiek in hierdie tyd, word dit ook gebruik om die tydsgees en stemming, wat in die twee dekades voor die Eerste Wêreldoorlog in die hele Europa geheers het, te beskryf.

## Bronne
* Schwartz, Hillel. ''Century's End: A Cultural History of the Fin de Siècle—From the 990s Through the 1990s''. New York: Doubleday, 1990.
*
Ardèche

**Ardèche** (uitgespreek *[aʁ.dɛʃ]*) (07) is 'n Franse département van die gewes Auvergne-Rhône-Alpes. Sy prefektuur (hoofstad) is Privas.

## Eksterne skakels 
* Die webwerf van die Prefektuur
* france-pub.com/Ardèche
.yt

100px|duimnael|Vlag van Frankryk

**.yt** is die agtervoegsel van domeinname vir webtuistes in Mayotte ('n oorsese département van Frankryk).

## Sien ook 
* Lys van Internettopvlakdomeine

## Eksterne skakels 
*IANA se whois-gegewens vir .yt
*Domeinregistrasie vir .yt
Crawley

:*Hierdie artikel handel oor die Engelse dorp. Vir ander gebruike, sien Crawley (dubbelsinnig).*

**Crawley** is 'n dorp in die Engelse graafskap Wes-Sussex. Die dorp het ongeveer 107 duisend inwoners en is bekend omdat dit naby Gatwick-lugawe geleë is. Gatwick is vandag die tweede besigste gemeet aan totale passasiersverkeer in die Verenigde Koninkryk, naas Heathrow.

## Eksterne skakels 
* Amptelike webwerf vir Crawley

## Verwysings
Kastilië en León

**Kastilië en León** (Spaans: *Castilla y León*, Leonees: *Castiella y Llión*) is die grootste outonome gewes van Spanje. Die gewes het 'n bevolking van 2&nbsp;558&nbsp;463 in 2010 gehad. Valladolid is die hoofstad en met ongeveer 300 duisend inwoners ook die grootste stad.

## Eksterne skakels 
*  
*  Amptelike webwerf
Brackendowns

**Brackendowns** is 'n voorstad van Alberton, Gauteng. Volgens die 2011-sensus het Brackendowns 'n bevolking van 15&nbsp;201 inwoners, waarvan 66,9% Blankes is.

## Sien ook 
* Albertsdal
* Brackenhurst
* Randhart
* Verwoerdpark

## Verwysings
Media24-sentrum

[duimnael|regs|Die Naspers Sentrum is in 2015 aan die buitekant opgeknap ter viering van *[Die Burger* se honderdjarige bestaan. Op 25 Julie daardie jaar is dit herdoop tot Media24-sentrum.]]

duimnael|links|Die nuwe vooraansig van die Media24-sentrum ná die opknapping van 2015.

duimnael|regs|Die Naspers Sentrum in Kaapstad, voor die opknapping van 2015 waarna dit die Media24-sentrum geword het.

duimnael|regs|Sykant van die gebou voor die opknapping van 2015.

Die **Media24-sentrum** (tot 25 Julie 2015 die Naspers Sentrum) (Engels: *Media24 Centre*) is 'n 26 verdieping hoë wolkekrabber in Kaapstad, Suid-Afrika. Die gebou is tussen Heerengracht en D.F. Malan-straat geleë.

Met 'n hoogte van 93 meter is dit tans (2015) die vierde hoogste gebou in die stad. Die gebou is in 1962 voltooi en was destyds die hoogste gebou in die land, asook die vierde hoogste in Afrika. 'n Elektroniese nuusvoer is in 'n stadium teen die gebou vertoon, wat prominent in die nag sigbaar was.

Bekende publikasies wat in die gebou gehuisves word, is onder meer *Huisgenoot, Die Son, Die Burger* en *Landbouweekblad*.

## Verwysings
Bikini-ringeiland

duimnael|links|Vlag van die Bikini-atol
duimnael|links|Kaart van die Bikini-atol vanuit *Schutzgebiet der Marshall Inseln*, gepubliseer in 1897.
duimnael|links|Inwoners word op 7 Maart 1946 van die atol verwyder.

Die **Bikini-ringeiland** is 'n onbewoonde atol of ringeiland in die Stille Oseaan, waar die VSA vroeërjare kernwapens getoets het. Die atol van 2,32 vierkante kilometer is deel van die Marshalleilande in Mikronesië. Dit bestaan uit 36 eilandjies rondom 'n strandmeer (*lagune*) van 594,2 vierkante kilometer.

Tussen 1946 en 1958 het die Verenigde State eksperimente met atoomwapens hier uitgevoer. Sedert Julie 1946 is meer as 20 waterstof- en atoombomme oor die atol getoets. In 1956 is die Bikini-atol amper totaal deur die eerste lugontploffing van 'n waterstofbom (genaamd Castle Bravo) uitgewis.

Voor hierdie toetse is die plaaslike bevolking na die Rongerik-atol verskuif. Teen die einde van die 1960's en begin van die 1970's keer van die oorspronklike bewoners terug, maar is later weer as gevolg van die hoë radioaktiwiteit verwyder. Die eiland is in 2010 deur UNESCO as wêrelderfenisgebied verklaar, hoofsaaklik omdat dit as toetsgebied vir kernwapens gebruik is.

Die gelyknamige swemdrag vir vroue, die moderne bikini is in 1946 deur 'n Franse ingenieur Louis Réard ontwerp. Hy het dit na die Bikini-atol vernoem waar kerntoetse in Julie van dieselfde jaar begin is.

## Geografie 
Bikini bestaan uit 36 eilande:

## Sien ook 
* Bikini, swemdrag vir vroue.

## Verwysings 
## Eksterne skakels 
*   Amptelike UNESCO bladsy
*  Argieffilm oor die eerste ontploffing bokant Bikini (1946) as deel van *Operation Crossroads*
*  Dokumentêr *Radio Bikini* (1987, Robert Stone) oor die atoomproewe bokant Bikini, met argiefmateriaal
Bezuidenhout

**Bezuidenhout** is 'n Afrikaanse van wat algemeen onder Afrikaners voorkom.

## Mense 
* Alicia Bezuidenhout (* 1967), Suid-Afrikaanse vrouekrieketspeler
* Bernadine Bezuidenhout (* 1993), Suid-Afrikaanse vrouekrieketspeler
* Carl Bezuidenhout (* 1986), Suid-Afrikaanse rugbyspeler
* Christiaan Bezuidenhout (* 1994), Suid-Afrikaanse gholfspeler
* Christo Bezuidenhout (* 1970), Suid-Afrikaanse rugbyspeler
* Cornelis Frederik (CF) Bezuidenhout (1773–1815), Kaapkolonie rebel.
* Dawid Bezuidenhout (1935–1998), Suidwes-Afrikaanse politikus
* Ertjies Bezuidenhout (1955–2012), Springbok-fietsryer
* Heino Bezuidenhout (* 1997), Suid-Afrikaanse rugbyspeler
* Martin Bezuidenhout (* 1989), Suid-Afrikaanse rugbyspeler
* Ryan Bezuidenhout (* 1986), Zimbabwiese krieketspeler
* Schalk Bezuidenhout (* 1992), komediant en TV-aanbieder
* Steve Bezuidenhout (* 1957), Namibiese politikus
* Stoof Bezuidenhout (* 1986), Suid-Afrikaanse rugbyspeler

## Geografie 
* Bezuidenhout, 'n woonbuurt in Den Haag, Nederland
* Bezuidenhoutsvallei, 'n woonbuurt in Johannesburg, Suid-Afrika
* Bezuidenhoutspas, 'n bergpas in KwaZoeloe-Natal, Suid-Afrika

## Ander gebruike 
* Bezuidenhout-affêre, 'n rebellie tydens die Eerste Vryheidsoorlog
* Bezuidenhout, voormalige kiesafdeling van die Volksraad van die Unie van Suid-Afrika sowel as die Republiek van Suid-Afrika.
Sylt (munisipaliteit)

**Sylt** is 'n munisipaliteit op die gelyknamige Noordsee-eiland wat op 1 Januarie 2009 met die samesmelting van die stad Westerland en die twee dorpe Sylt-Ost en Rantum gevorm is. Die munisipaliteit is in die sentrum van die eiland geleë en beslaan sowat 60 persent van sy oppervlakte en huisves 70 persent van die eilandbewoners.
Ester (Bybel)

duimnael|Megillat Ester

**Ester** is die 17de boek in die kanon van Hebreeuse Geskrifte wat as die Ou Testament in die Bybel opgeneem is. Die boek Ester vertel dat die Poerimfees ontstaan het ter herdenking aan die behoud van die Jode in die Persiese Ryk nadat daar beplan was om hulle uit te roei.

## Sien ook 
* Die apokriewe boek: Toevoegings tot die boek van Ester

## Bron 
* Die Bybel: Nuwe vertaling (Bybelgenootskap van Suid-Afrika)

## Eksterne skakels 
*
Dine van Zyl

**Dine van Zyl** is 'n bekroonde Afrikaanse skrywer, uitgewer en vryskutjoernalis. Van Zyl het verskeie boeke, veral kookboeke geskryf. Haar artikels is in 'n wye spektrum van Afrikaanse koerante en tydskrifte gepubliseer. Sy was ook die aanbieder van die TV-reeks "*Boerekos met Dine van Zyl*" op KykNET.

## Biografie 
Dine van Zyl is in 1953 op Robertson gebore. Haar pa was Pon van Zyl, 'n wynmaker en die eerste bestuurder van die Robertson Koöperatiewe Wynmakery. Sy matrikuleer aan die Hoërskool Robertson en behaal 'n B.A.-graad aan die Universiteit Stellenbosch. Sy het ook 'n Diploma in Verkoopsbestuur van die Kamer van Koophandel.

Van Zyl woon tans in Rooiels in die Overstrand en is met die verkoelingsingenieur, Graham McCleland getroud.

## Publikasies 
;Nie-fiksie
* Prof. C.J. Theron – Pionier van ons Wynbou (1982). Saayman en Weber
* Afval en Afvalligheidjies (1983). Saayman en Weber. Herdruk 2011
* Potjiekos (1983). Saayman en Weber
* *The Potjiekos Cookbook* (1984). Saayman en Weber
* Boerekos (1985). Human & Rousseau
* *The Woman’s Value Book on Traditional South-African Food* (1985). Human & Rousseau
* Agter die Lekker aan (2007). Dine van Zyl Publikasies
* Nog 'n stukkie (2010). Dine van Zyl Publikasies
* Die Groot Boerekosboek (2012). Dine van Zyl Publikasies; 
* *The Great Boerekos Book* (2012). Dine van Zyl Publikasies
* Die groot Boerekosboek 2 (2013). Dine van Zyl Publikasies; 
* *The great Boerekosboek 2* (2013). Dine van Zyl Publikasies; 

;Fiksie
* Annerkant-die-berg (1998). Tafelberg Uitgewers
* Slagoffers (2001). Tafelberg Uitgewers

## Toekennings 
;Toekennings vir publikasies:
* 2001: W.A. Hofmeyr-prys vir die beste Afrikaanse letterkundige werk.
* 2002: Suid-Afrikaanse Akademie vir Wetenskap en Kuns Eugène Maraisprys vir Literatuur
* 2003: Spesiale vermelding: Noma-toekenning (Afrika Literatuur, toegeken deur Oxford Universiteit).
* 2005: Finalis – Mondi Joernalis van die Jaar-prys.
* 2006: Twee nominasies as Mondi Joernalis van die Jaar.
* 2008: *Gourmand Best Cookbook in the World* (Agter die lekker aan)
* 2013: Suid-Afrikaanse wenner: *Gourmand Best Cookbook in the World* (Die Groot Boerekosboek)

;Toekennings vir radiowerk
* 1985: Artes vir beste programmaker
* 1986: Akademie vir Wetenskap en Kuns: SAUK-prys vir Afrikaanse Hoorbeelde.

;Toekennings vir televisiewerk
* 2013: ATKV Mediaveertjie vir beste televisie aanbieder in ‘n lewenstyl- of kosprogram.

;Ander toekennings
* 2013: Eretoekenning van die VLV van die Kaapland Sirkel Overberg vir bydrae tot die Overbergse en Strandveldse Koskultuur.
* 2013: Een van 20 mees uitsonderlike vroue in Suid-Afrika: ATKV

## Verwysings 
## Eksterne skakels 
* Van Zyl se webtuiste
Atol

[350px|duimnael|regs|Die Rangiroa-atol is in [Frans-Polinesië geleë.]]

'n **Atol** is 'n ringvormige eiland of 'n ringvormige reeks eilande wat saam ontstaan het. Atolle het 'n basis van koraal. Die gebied binne die ring kan (as die ring geslote is) vars ("soet"), ekstra sout of brak water bevat. 

## Ontstaan 
duimnael|links|250px|Ontstaan van 'n atol:'n Atol ontstaan as gevolg van relatiewe styging in seespieël en erosie van die eiland

Charles Darwin het 'n verklaring vir die ontstaan van atolle gepubliseer wat tot vandag toe as korrek aanvaar word. Hy baseer sy teorie op waarnemings gedurende sy reis op die HMS *Beagle*. Hy redeneer dat 'n koraalrif om 'n vulkaniese eiland hoër sal word namate die eiland wegsak (of die seevlak styg) en uiteindelik 'n eiland met 'n koraalrif sal vorm. As gevolg van lewende koraal sal die buitenste rif aanhou groei tot net onder seevlak. Soos die vulkaan as gevolg van erosie of styging in seevlak onder die water verdwyn, bly slegs die koraalrif agter.

Atolle kom veral in die Stille Oseaan voor. Omdat atolle uit koraal bestaan, kan hulle slegs in tropiese oseane voorkom. Vulkaniese eilande wat buite die geskikte temperatuursone geleë is, word ondersese berge namate hulle weg erodeer.

## Sien ook 
* Argipel, ketting of tros van eilande.
Botter

duimnael|180px|'n Blok botter gereed vir gebruik
duimnael|180px|Botter smelt vinnig in 'n warm pan

**Botter** is 'n suiwelproduk wat bestaan ​​uit bottervet, melkproteïene en water. Dit word gemaak deur die aanhoudende gekarring van vars of gegiste room of melk. Dit word gebruik as 'n broodsmeer en 'n kookbestanddeel in die kombuis, soos om mee te bak, sous te maak of vir panbraai.

Botter word algemeen gemaak van beesmelk, maar kan ook vervaardig word van die melk van ander soogdiere, insluitend skape, bokke en buffels. Produsente voeg soms sout, geurmiddels en preserveermiddels by. Verdere verwerking van botter produseer verhelderde botter of ghee, wat byna heeltemal uit bottervet bestaan.

Botter is 'n water-in-olie emulsie wat die gevolg is van die omskakeling van die room, 'n olie-in-water emulsie. Die melkproteïene is die emulgator. Botter is 'n vaste stof wanneer verkoel word, maar versag tot 'n smeer teen kamertemperatuur, en smelt tot 'n dun vloeistof by 32-35&nbsp;°C (90-95&nbsp;°F). Die digtheid van botter is 911 g/L. Dit het gewoonlik 'n ligte geel kleur, maar wissel van diep geel tot byna wit.
Else Lasker-Schüler

200px
**Else Lasker-Schüler**

**Duits-Joodse digteres en toneelskryfster**

----
**Gebore** 
11 Februarie 1869 
in Elberfeld, Noord-Duitse Bond

----
**Oorlede** 
22 Januarie 1945 
in Jerusalem, Palestynse Mandaatsgebied

----

**Literêre stroming**
ModernismeEkspressionisme

----

**Bekende werke**
*Styx* (1902)
*Der siebente Tag* (1905)
*Meine Wunder* (1911)
*Hebräische Balladen* (1913)
*Gesammelte Gedichte* (1917)
*Mein blaues Klavier* (1943)

**Else Lasker-Schüler** (eintlik Elisabeth Lasker-Schüler; * 11 Februarie 1869 in Elberfeld, tans Wuppertal; † 22 Januarie 1945 in Jerusalem) was 'n beduidende Duits-Joodse digteres en toneelskryfster. Lasker-Schüler, wat onder meer met die Boheemse leefstyl verbind word wat sy in Berlyn gevolg het, was een van die belangrikste verteenwoordigers van avantgardistiese modernisme en ekspressionisme in die Duitse literatuur, alhoewel haar literêre werk in baie opsigte uniek was en onder meer ook neoromantiese tendense getoon het.

Naas haar liriek en toneelkuns het sy ook bekendheid as tekenkunstenares verwerf en sommige van haar digbundels self van illustrasies voorsien.

Ná die bewindsoorname van die Nasionaal-Sosialistiese Duitse Werkersparty (NSdAP) in die Duitse Ryk het Lasker-Schüler aanvanklik na Zürich geëmigreer, maar haar aansoek om 'n werkpermit in Switserland is geweier. Nadat sy reeds in 1934 'n besoek aan Palestina gebring het, het Lasker-Schüler haar in 1937 in Jerusalem gevestig waar sy tot met haar afsterwe in 1945 gebly het. Sy is op die Olyfberg ter ruste gelê.

## Verwysings
Job

[duimnael|Die boek Job op 'n [boekrol]]
**Job** is die 18de boek in die kanon van Hebreeuse Geskrifte wat as Ou Testament in die Bybel opgeneem is. Die boek handel oor die vrome en opregte man Job wat tot die uiterste beproef word en in sy beproewing aangespreek word deur vriende wat sy lyding wil verklaar vanuit hulle tradisionele opvatting oor die samehang tussen sonde en lyding: lyding is die straf op sonde. Job hou vol dat hy die lyding nie verdien nie en eis van God dat reg aan hom sal geskied. God hou sy skeppingswerk, almag en wysheid aan Job voor en Job kom tot rus. God berispe die vriende van Job oor hulle verkeerde begrip van Job se lyding, en Job word weer voorspoedig.

## Literatuur 
* Die Bybel (1953-Vertaling)
* Die Bybel: Nuwe vertaling (Bybelgenootskap van Suid-Afrika)
* Reinecker, Fritz: Lexikon zur Bibel. R. Brockhaus Verlag, Wuppertal 1981. 

## Sien ook 
* Lys van persone in die Bybel

## Eksterne skakels 
*
Hoërskool Oosterlig

**Hoërskool Oosterlig** is ’n publieke Afrikaans-medium skool wat in Boksburg (in die Oos-Rand) geleë is.

## Eksterne skakels 
* Skool se amptelike webtuiste
Libradene

**Libradene** is 'n voorstad in Boksburg, Gauteng. Volgens die 2011-sensus het Libradene 'n bevolking van 1&nbsp;287 gehad, van wie 85,9% wit mense was. Die hele voorstad het toegangsbeheer waar besoekers voorgekeer word en inwoners toegangskaarte moet gebruik.

[duimnael|links|250px|Die kerkgebou van die [Gereformeerde kerk Boksburg-Suid, h.v. Scribantestraat en Greenfieldsweg, Libradene.]]
## Sien ook 
* Cinderella
* Farrar Park
* Parkrand
* Sunward Park

## Verwysings
Polysteganus

**Polysteganus** is 'n genus van straalvinnige visse in die familie van Sparidae. Die genus is vir die eerste keer in 1870 deur Klunzinger beskryf.

## Spesies 
* *Polysteganus baissaci* (Smith, 1978)
* Blouvel (*Polysteganus coeruleopunctatus*) (Klunzinger, 1870)
* Skotsman (*Polysteganus praeorbitalis*) (Günther, 1859)
* Vier-en-Sewentig (*Polysteganus undulosus*) (Regan, 1908)

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings
Spreuke van Salomo

duimnael

**Spreuke van Salomo** is die 20ste boek in die kanon van Hebreeuse Geskrifte wat as Ou Testament in die Bybel opgeneem is. Die boek Spreuke bestaan uit 'n versameling gedigte en spreuke wat bedoel is om mense te onderrig in die regte lewenshouding en lewenskuns. Die grondslag wat telkens gestel word, is dat die ware *kennis* begin met die dien van die Here.

## Bron 
* Die Bybel: Nuwe vertaling (Bybelgenootskap van Suid-Afrika)

## Eksterne skakels 
*
Teenpous Gregorius VI

Vir die wettige pous met dieselfde naam sien Pous Gregorius VI

**Gregorius VI** was ‘n teenpous van Mei 1012 tot 25 Desember van dieselfde jaar.  

## Biografie 
Toe Pous Sergius IV op 12 Mei 1012 sterwe, het die spanning tussen die adellik geslagte in Rome weer opgelaai.  Die Crescentius en die Tusculum families het al twee hulle eie pous benoem.  Gregorius was die kandidaat van Crescentius en Theophylactus was die kandidaat van Tusculum.  Theophylactus het die naam Benedictus aangeneem.

Hoewel Gregorius die eerste was om die pousskap op te eis het Benedictus die amp verkry en is Gregorius uit Rome verban.  Gregorius gaan toe steun soek by die Duitse keiser Hendrik II. Die keiser het egter die pouslike insignia by hom gevat en hom aangesê om nie meer aanspraak te maak op die pousskap nie.  Gregorius het toe van die toneel verdwyn, hoewel dit bekend is dat hy nog gelewe het in 1018.

## Verwysings
Teenpous Benedictus X

**Teenpous Benedictus X** gebore as **Giovanni Mincio** was 'n teenpous van die Rooms-Katolieke Kerk aangestel deur die Tusculum-familie in die periode 1058–1059.

## Biografie 
Giovanni Mincio is die seun van Graaf Guido (of Wido) van Tusculum en 'n broer van Pous Benedictus IX. Hy is aangestel as kardinaal-biskop van Velletri, deur Pous Leo IX in 1050.  Na die dood van Pous Stefanus IX op 29 Maart 1058 word Giovanni deur sy magtige ooms Gregorio di Tusculum, Gerardo di Galeria en Ottaviano Crescenzio di Monticelli teen sy sin tot nuwe pous benoem op 5 April 1058.  Verskeie kardinale het die benoeming ongeldig verklaar, maar moes uit Rome vlug.

Hildebrand van Sovana (later Pous Gregorius VII was ook 'n fel teenstander van die pouskeuse en kry die steun van die hertog van Lotharinge-Toskane en keiserin Agnes. Op Hildebrand se voorspraak word
Gerard van Boergondië verkies as Pous Nicolaas II op 6 Desember 1058.

Nadat Nicolaas Benedictus afgeset en geëkskommunikeer het met die hulp van die sinode van Sutri in Januarie 1059, word Benedictus deur Nicolaas se aanhangers uit Rome verdryf.  Met die hulp van troepe van die Vikings volg twee oorloë teen Benedictus totdat hy oorgee in 1059 en sy aansprake op die pousskap laat vaar.  In 1060 word Benedictus gevange geset in die klooster van Sant Agnese en hy sterf in gevangeskap.

Om soortgelyke onenigheid in die toekoms te voorkom het Pous Nicolaas nuwe reëls opgestel vir die pouskeuse. Die reëls het uiteindelik daartoe gelei dat slegs die Kollege van Kardinale die nuwe pous kies.

### Die kollege van kardinale 
Omdat Benedictus 'n teenpous was, is die kardinale wat hy aangestel het nie deur die Rooms Katolieke Kerk erken nie.  Hulle staan bekend as **pseudo-kardinale**.
* Rainiero, ab van die klooster Ss. Cosma en Damiano, Rome in 1058.

## Verwysings
Slag van Ulundi

Die **Slag van Ulundi** het op 4 Julie 1879 tydens die Anglo-Zoeloe-oorlog in Natal plaasgevind. 'n Britse mag van ongeveer 5&nbsp;200 soldate het 'n Zoeloemag van ongeveer 15&nbsp;000 krygers verslaan. Die Britse mag was onder die bevel van lord Chelmsford.

## Agtergrond 
Na die onverwagse nederlaag in die Slag van Isandlwana was Chelmsford narstigtelik op soek na 'n oorwinning oor die Zoeloes om sy eer gestand te doen. Op 1 Julie het die Britte Fort Nolela langs die Wit-Mfolozirivier bereik. Op 3 Julie het Sir Redvers Buller met verkenners die rivier gekruis en die pad na Ulundi verken. Hulle spring 'n lokval net-net vry en verloor drie soldate in die proses. Voor middernag is hulle terug by Fort Nolela.

## Die slag 
duimnael|links|upright|Lord Chelmsford
Met sonop op 4 Julie het die Britse mag die Wit-Mfolozirivier oorgesteek en begin marsjeer na oNdini, die kamp van Cetshwayo. Die Britse opmars het 'n reghoekige formasie ingeneem, vyf kompanies voor, agt aan elke kant en vier agter. Die waens en ammunisiewaens het aan die kante beweeg en is na die middel van die vierkant geneem sodra die geveg begin het. 'n Kompanie was ongeveer 130 man sterk. Die Zoeloes het die Britte aangeval in hulle bekende *Horings-van-die-os* formasie. Die eerste Zoeloes wat die Britte bereik het was die sogenaamde horings en het die kante van die Britse vierkant aangeval. Die Britte het begin vuur met hulle nege-ponders en Gatling-masjiengewere. Hulle het daarin geslaag om die Zoeloes se aanvalle af te slaan. Toe die Zoeloes se aanvalle verminder en hulle formasies begin opbreek het, het Chelmsford sy berede soldate uitgestuur. Ongeveer 1 500 Zoeloes het gesneuwel terwyl slegs 12 Britte gesneuwel het en 90 gewond is. Cetshwayo se kraal is aan die brand gesteek en hy het gevlug. Hy is twee maande later eers gevange geneem.

## Bronne 
* *Field Guide to the BATTLEFIELDS of South Africa* Nicki von der Heyde. 2013 
* Op Pad in Suid-Afrika. B.P.J. Erasmus. 1995.
2032

Die **jaar 2032** sal 'n skrikkeljaar wees wat volgens die Gregoriaanse kalender op 'n Donderdag sal begin. Dis sal die 32ste jaar van die 21ste eeu n.C. wees. In teenstelling met gewone jare sal die jaar 366 dae en 'n 29 Februarie hê.

## Gebeure 
* Laaste jaar waarin Nederlandse gulden-geldnote vir Euro's gewissel kan word. Een Euro is gelyk aan 2,20371 gulden.
* 6 Mei – Hemelvaartsdag.
* 23 Julie – Die Olimpiese Somerspele 2032 begin in Brisbane, Australië.
* 8 Augustus – Afsluiting van die Olimpiese Somerspele 2032.
* 24 Augustus–5 September – Die Paralimpiese Somerspele 2032 sal gehou word.
* 13 November – Oorgang van Mercurius.
Döbelns-park

duimnael|250px|Die park met die monument van generaal Georg Carl von Döbeln
duimnael|250px|Die teater in die park

Die **Döbelns-park** is 'n stadspark in die sentrum van die Sweedse stad Umeå. Die Döbelns-park is die oudste park in Umeå en is al 'n geruime tyd 'n kulturele park, konserte kan hier aangebied word en dit het ook 'n teater. Die park is aan die Storgatan geleë, ten ooste van die Stadskerk van Umeå.

## Geskiedenis 
Die park is in 1865 onder die naam *Stadsträdgården* (*stadspark*) gestig, maar is in 1867 na generaal Georg Carl von Döbeln vernoem, en 'n monument is vir hom opgerig. Die park is ontwerp in die Engelse styl.

In 1888 het 'n groot stadsbrand die meeste van die park verwoes en is baie van die bome en bosse erg beskadig. Die monument het ongedeerd gebly. In 1897 is 'n groot restourasie begin.

In 1920 is daar 'n teater in die park geplaas, waar konserte en ander optredes kan plaasvind. Benewens die monument van Von Döbeln is daar ook 'n borsbeeld van die Sweedse komponis Wilhelm Peterson-Berger. Die park is in 1997 weer gerestoureer met die doel om die park se kulturele karakter te versterk.

## Kyk ook 
* Arboretum Norr
* Vänortspark
* Mariehemsängarna

## Verwysings
Vänortspark

duimnael|280px|Die Vänortspark

Die **Vänortspark** (Sweeds: *Vänortsparken*) is 'n stadspark in die sentrum van die Sweedse stad Umeå. Die park is ten suide van die Stadskerk van Umeå geleë.

## Geskiedenis 
Omstreeks 1600 was daar al 'n soort van park op die plek bekend. In 1858 is daar gras gesaai en plante geplant. In 1861 en 1862 is 2000 krone vrygestel vir dié park op die kerkplein. Die aanplantings bestaan hoofsaaklik uit bome en struike. Na die brand van 1888 is die oppervlak van die park uitgebrei en is die naam na *Skolparken* (Skoolpark) verander.

In 1985 is die naam na *Vänortspark* gewysig en is die park deeglik opgeknap. Parkmeubels en simboliese voorwerpe uit Umeå is in die park geplaas en 'n stroompie is uitgelê. Die park het ook 'n kunswerk: in die noordwestelike deel staan 'n beeldhouwerk gemaak van koper wat die wêreld voorstel.

## Opbou 
Die park het 'n komvormige sentrale grasveld wat deur verskillende struike en bome omring word. Dwarsdeur die park is 'n stroompie met drie brûe aangelê.

## Kyk ook 
* Arboretum Norr
* Döbelns park
* Mariehemsängarna
Mariehemsängarna

duimnael|250px|Mariehemsängarna
duimnael|250px|Brännbollsyran in Umeå 2013

**Mariehemsängarna** is 'n groen gebied in die Sweedse stad Umeå, tussen die distrikte Mariehemsvägen en Stadsliden. Die gebied word gekenmerk deur groot grasperke. 'n Klein rivier met 'n paar poele waar swane en eende in die somer woon vloei deur die park. Die "MSK Arena", waar die sokkerklub "Mariehem SK" sy tuiswedstryde speel, kan ook in Mariehemsängarna gevind word.

Sedert 1974 word die *Brännbollsyran* in Mariehemsängarna gehou, 'n jaarlikse fees met musiekoptredes en die ''Brännbollcup ('n Sweedse kolf-en-balspel, soortgelyk aan bofbal).

Die "Umeå Disc Golf Club" het 'n diskgholfbaan met 18 putjies in die park. Die gholfbaan word deur die gemeenskap beheer en kan gratis deur die publiek gebruik word. Die baan is in 1980 gestig en het toe net 9 putjies gehad, maar is deur die jare heen tot 18 putjies uitgebrei.

## Kyk ook 
* Arboretum Norr
* Döbelns park
* Vänortspark

## Verwysings
Tsakane

**Tsakane** is 'n township aan die Oos-Rand, Gauteng, sowat 10&nbsp;km suid van Brakpan. Die township het 135&nbsp;994 inwoners in 2011 gehad, waarvan 98,8% swartmense was. Tsakane is in die 1960's gestig en die grootste huistale is Zoeloe (57,9%) en Suid-Sotho (10,1%).

## Sien ook 
* Duduza
* KwaThema

## Verwysings
Lugmagbasis Overberg

**Lugmagbasis Overberg** (IATA-kode:OVG, ICAO: FAOB) is 'n militêre lugmagbasis van die Suid-Afrikaanse Lugmag en die tuiste van 525-Eskader en die Toetsvlug- en  Ontwikkelingsentrum. Dit ressorteer onder die bevel van Lugmaghoofkwartier in Pretoria, Gauteng.

Denel se Overbergtoetsbaan gebruik ook die Lugmagbasis Overberg.

## Eksterne skakels 
*af.mil.za 
*saairforce.co.za

## Verwysings
Lugmagbasis Makhado

**Lugmagbasis Makhado** (ICAO: FALM) is 'n militêre lugmagbasis van die Suid-Afrikaanse Lugmag en die verste noord in Suid-Afrika geleë by Louis Trichardt, naby die grens met Zimbabwe. 

Dit is die modernste basis van die lugmag en staan nie-amptelik bekend as *Fighter Town, RSA*. Die basis se leuse is *Castrum Borealis* (Fort van die Noorde).

## Tuiste van eenhede 
* 2 Eskader SALM (gevegseskader)
* 85 Vlieggevegskool, SALM
* 102 Eskader - Ligte vervoer (reserwemag)
* 515 Eskader, SALM - Sekerheidsdienste
* 3 Lugonderhoudseenheid - Onderhoudsdienste

## Geskiedenis 
Die basis is op 14 Oktober 1987 geopen as **LMB Louis Trichardt**, maar na 'n naamsverandering op 7 November 2003 word dit hernoem na die nabygeleë dorp Makhado (Louis Trichardt).

## Eksterne skakels 
*Amptelike webblad
Bonnie en Clyde

duimnael|300px|Clyde Barrow en Bonnie Parker

**Bonnie en Clyde** was twee Amerikaanse misdadigers wat in die 1930's wêreldberoemd geraak het. Hulle is op 23 Mei 1934 deur die polisie in 'n lokval gelei en in Black Lake, Louisiana doodgeskiet. Hulle lewensverhaal is in 1967 in die rolprent "*Bonnie and Clyde*" (met hoofrolle deur Faye Dunaway en Warren Beatty) op die silwerdoek verewig.

Die bende het bestaan uit Bonnie Elizabeth Parker (1 Oktober 1910 - 23 Mei 1934) en Clyde Barrow Chestnut (24 Maart 1909 - 23 Mei 1934), beide van die Dallas-omgewing. Hulle het van 1932 tot 1934, tydens die hoogtepunt van die Groot Depressie, deur die sentrale Verenigde State gereis terwyl hulle besighede beroof en karre gesteel het.

Clyde is vandag bekend vir sy bankrowe. Hy het egter verkies om klein winkels en landelike petrolstasies te roof. Daar word vermoed dat die paartjie ten minste nege polisiebeamptes en verskeie burgerlikes doodgemaak het. Hulle is uiteindelik deur 'n vriend verraai en toe deur die polisie geskiet.

'n Gedenkteken is op die plek waar hulle doodgeskiet is opgerig. In Januarie 2012 is 'n masjiengeweer en 'n enkelloopjaggeweer wat aan hulle behoort het opgeveil. Die polisie het beslag gelê op die wapens by hul skuilplek in Joplin (Missouri). Dit het $210&nbsp;000 op die veiling behaal.

## Verwysings 
## Eksterne skakels 
* Die amptelike storie op FBI.gov
* Bonnie en Clyde op Crimelibrary.com 
*
Lugmagbasis Waterkloof

**Lugmagbasis Waterkloof** (IATA-kode: **WKF**; ICAO: **FAWK**) is 'n militêre lugmagbasis van die Suid-Afrikaanse Lugmag geleë in die buitewyke van Pretoria, en is die SALM se besigste lughawe. Dit lê 8 km noordoos van Centurion, Gauteng en 6.2 km van Lugmagbasis Swartkop, op 'n hoogte van 1 506 meter (4 940 voet) bo seevlak.

Die basis se slagspreuk is *Acquirit Qui Tuetur* (Hy wat verdedig, bekom).

## Tuiste van lugmageenhede 
* 17 Eskader - Helikopters
* 21 Eskader - BBP-vervoer
* 28 Eskader - Medium vervoer
* 41 Eskader - Ligte vervoer
* 44 Eskader - Ligte vervoer
* 60 Eskader - Invlugbrandstofhervul, vervoer, EW/ELINT/AEW
* 104 Eskader - Ligte vervoer (siviele personeel en vliegtuie)
* 111 Eskader - Ligte vervoer (reserwe)
* 140 Eskader - Ligte vervoer (reserwe)
* 504 Eskader - Sekuriteit
* 1 Lugonderhoudseenheid - Onderhoudsondersteuning
* 5 Lugonderhoudseenheid - Onderhoudsondersteuning
* Sentrale Fotografiese Instituut 
* Gesamentlike Lugverkenning Intelligensiesentrum (*JARIC*Joint Air Reconnaissance Intelligence Centre) 
* Mobiele ontplooiingsvleuel - Noodreaksie
* SALM Telekommunikasiesentrum - Kommunikasie
* Ditholo Opleidingsgebied by Walmansthal

## Geskiedenis 
Die basis is amptelik op 1 Augustus 1938 geopen as Waterkloof Lugmagstasie. Dit is opgegradeer tot 'n operasionele lugmagbasis gedurende die Tweede Wêreldoorlog.

## Navigasiehulp 
* Ongerigte radiobaken - WL315.0
* "VHF alomgerigte bestek" - WKV116.9
* Toring - 124.1

## Verwysings 
## Eksterne skakels 
*Lugmagbasis Waterkloof
Teenpous Honorius II

: *Vir die wettige pous met dieselfde naam sien Pous Honorius II.*

**Teenpous Honorius II** (gebore **Pietro Cadalus**) was 'n teenpous in die Rooms Katolieke Kerk van 28 Oktober 1061 tot aan sy dood in 1072. Hy was die eerste teenpous in die Investituurstryd.

## Biografie 
**Cadalus** stam uit 'n adellike familie van Verona.  Tydens die regering van keiser Hendrik III van die Heilige Romeinse Ryk was hy die keiser se kanselier.  Later is hy aangestel as biskop van Parma.

Toe Pous Nicolaas II op 27 Julie 1061 sterwe, sorg die hervormingsgesinde party van Hildebrand van Sovana daarvoor dat Anselmo di Lucca (ook Anselmo da Baggio) afkomstig uit die adel van Milaan as pous verkies word. Anselmo neem die naam Alexander II aan.  Hildebrand vra egter nie die goedkeuring van die keiser nie.  Die keiser Hendrik IV (eintlik sy ma Agnes van Poitou wat as regentes regeer het) stel toe Cadalus aan wat die naam **Honorius II** aanneem.

Die inkonsekwente politiek van Agnes, weduwee van keiser Hendrik III lei egter daartoe dat Honorius nie genoegsame steun gekry het nie.  Honorius slaag wel daarin om Rome te verower in April 1062.  In Oktober 1062 bestry hy op die sinode van Augsburg die regmatigheid van Alexander se aanstelling.  Dit was te vergeefs en op die sinode van Mantua in 1064 skaar die Duitse biskoppe hulle agter Alexander.

Omdat hy alle steun verloor het, verlaat Honorius Rome en trek homself terug na Lombardye. Hoewel hy homself tot aan sy dood as die wettige pous beskou het, het hy geen kerklike of politieke mag meer gehad nie.

## Verwysings
Tweede Nywerheidsomwenteling

Die **Tweede Nywerheidsomwenteling**, ook bekend as die **Tegnologiese Omwenteling**, was 'n fase van die Nywerheidsomwenteling tussen die middel van die 19de eeu en die Eerste Wêreldoorlog wat deur vinnige ekonomiese groei en tegnologiese vooruitgang gekenmerk is.

As tegnologiese uitgangspunt word die invoering van Bessemer-staal in die 1860's beskou, en in die volgende dekades het die tegnologiese vooruitgang sy hoogtepunt met die vroeë elektrifisering van fabrieke, die oorgang tot massavervaardiging en die invoering van produksielyne bereik. Die Tweede Nywerheidsomwenteling is deur die massiewe uitbou van spoornetwerke, die begin van grootskaalse yster- en staalvervaardiging, die wye gebruik van masjiene in die vervaardigingsproses, die wye toepassing van stoomkrag in die nywerheids- en vervoerwese, en die begin van elektriese kommunikasie gekenmerk.

Die tweede industriële rewolusie het gepaard gegaan met 'n massiewe uitbreiding van die nywerheidsektor en snelle industriële groei in lande soos die Verenigde Koninkryk, Duitsland en die Verenigde State, maar ook in Frankryk, die huidige Benelux-lande en Japan. Dit het op die Eerste Industriële Rewolusie gevolg wat in die laat 18de eeu in die Verenigde Koninkryk begin en later ook Wes-Europa en Noord-Amerika geraak het.

## Historiese konsep en definisie 
As historiese konsep is die Tweede Nywerheidsomwenteling reeds deur Patrick Geddes in sy werk *Cities in Evolution* ingevoer wat in 1910 gepubliseer is. Maar eers toe David Landes die vakterm in 1966 in een van sy essays en in 1972 ook in sy werk *The Unbound Prometheus* gebruik het, is dit op 'n wetenskaplike manier gestandaardiseer. Dit word vandag veral met die Amerikaanse geskiedkundige Alfred D. Chandler (1918–2007) verbind wat dit met sy werke bekend gemaak het. Nogtans is daar ook wetenskaplikes wat die wye toepassing van die konsep en term krities beoordeel.

Landes beklemtoon die belangrikheid van nuwe tegnologieë, veral elektrisiteit, die binnebrandenjin, nuwe werkstowwe (waaronder legerings en chemikalieë) en kommunikasietegnologieë soos die telegraaf, telefoon en radio. Terwyl die eerste industriële rewolusie sy uitgangspunt in die tekstiel-, yster- en staalbedryf geneem het, het die Tweede Nywerheidsomwenteling op staalvervaardiging, die spoorwegbedryf, elektrisiteit en die chemiebedryf gebaseer.

Vaclav Smil het na die periode tussen 1867 en 1914 as "Die tydperk van sinergie" verwys waartydens die meeste belangrike tegnologiese innovasies ontwikkel is. Anders as gedurende die industriële rewolusie het die uitvindings en vernuwings van hierdie tydperk uit wetenskaplike navorsing en die toepassing van wetenskaplike kennis voortgespruit.

## Verwysings
Lugmagbasis Hoedspruit

**Lugmagbasis Hoedspruit**  (IATA: **HDS**, ICAO: **FAHS**) is 'n militêre lugmagbasis van die Suid-Afrikaanse Lugmag geleë langsaan die Krugerwildtuin. Teen die einde van die 1990's is 'n onbenutte deel van die basis omskep in 'n burgerlike lughawe, genaamd Eastgate-lughawe. Dit het ook as 'n moontlike noodlandingsplek vir die Amerikaanse ruimtependeltuig gedien, weens sy lang aanloopbaan van byna 4&nbsp;kilometer.

## Tuiste van eenhede 
* 19 Eskader, SALM - helikopter-eskader
* 101 Eskader - Ligte vervoer (reserwemag)
* 514 Eskader, SALM - Sekerheidsdienste
* 7 Lugonderhoudseenheid - Onderhoudsondersteuning
* Laeveld Lugruimtebeheersektor- Lugruimtebeheer
* Lugmag Bevel-en-beheerskool (opleiding)

## Geskiedenis 
Die basis is op 1 Julie 1978 geopen as **LMB Hoedspruit**. Dit is van die begin af ontwerp as 'n hoogs-beskermde oorlogsbasis. As sodanig, het dit gepantserde en ondergrondse loodse, met bedekte vegvliegtuie op 24-uur bystand naby aan die aanloopbane geplaas vir onmiddellike opstyg en reaksie.

Die basis wemel van wild, omring deur die 25 km² **Lugmagbasis Hoedspruit Wildreservaat**. Om die aanloopbaan skoon van diere te hou was 'n reuse probleem. Dus het die basis drie jagluiperds ingevoer om die vliegveld te patroleer, met die resultaat dat diere se lastigheid op die aanloopbaan met 90% afgeneem het. Nog 'n Suid-Afrikaanse Lugmagbasis, Lugmagbasis Makhado, het sedertdien ook die konsep aanvaar.

Die basis se leuse is *Pro Nostrorum Pace* ("Vrede vir ons inwoners").

## Eastgate-lughawe 
duimnael|regs|280px|'n Oop wildbesigtigingsvoertuig by die Eastgate-terminaal van die lughawe
'n Burgerlike lughawe, bekend as die Eastgate-lughawe, is aan die suidelike punt van die lughawe geopen in die vroeë 1990's. Die terminaal se vernaamste gebruik is vir toeriste wat privaatwildreservate in die gebied wil besoek, sowel as vir toegang tot die Krugerwildtuin via die nabygeleë Orpenhek.

### Geskeduleerde vlugte 
South African Express het voorheen daagliks van O.R. Tambo Internasionale Lughawe in Johannesburg, en driekeer per week na die Kaapstad Internasionale Lughawe gevlieg, maar die redery is in 2020 ontbind.

Tans (2024) bedien die rederye Airlink en CemAir die lughawe direk vanaf Johannesburg en Kaapstad.

## Verwysings 
## Eksterne skakels 
*LMB Hoedspruit op 'n Googlekaart
Republiek van Formosa

duimnael|links|Taiwan tydens die Qing-dinastie
duimnael|links|Japanse troepe val Taipei binne

Die **Republiek van Formosa** of **Republiek van Taiwan** was 'n kortstondige republiek wat in 1895 op die eiland van Taiwan ontstaan het. 

Die verdrag van Shimonoseki het 'n einde aan die oorlog tussen die Qing-dinastie van China en die Japannese keiserryk gebring. Taiwan is gevolglik aan Japan oorgedra. Die republiek kom tot stand nadat die Chinese troepe in Mei 1895 van die eiland onttrek. Dit is ontbind toe die Japanse troepe in Oktober 1896 daar arriveer. Sommige geskiedkundiges beweer dat dit die eerste republiek in Asië was, maar die Lanfang Republiek het reeds in 1777 tot stand gekom.

Die republiek is deur hooggeplaaste amptenare en die plaaslike bevolking wat Qing ondersteun het gestig. Hulle wou verhoed dat Japan die eiland oorneem. Op 24 Mei 1895 stuur die nuutgevonde republiek sy verklaring van onafhanklikheid aan al die ambassades op Taiwan. Die volgende dag het die nuwe regering 'n onafhanklikheidseremonie gehou.

Die eerste president van die republiek was die voormalige goewerneur, Tang Ching-sung. Hy het die pos van 25 Mei 1895 tot 5 Junie 1895 beklee. Die tweede en laaste president was Liu Yung-fu, vanaf 5 Junie 1895 tot 21 Oktober 1896. In die tydperk het hulle hul eie posseëls uitgegee en hulle eie papiergeld gedruk, wat tans moeilik bekombaar is.

Met die Japannese inval het gevegte ontstaan. Die republiek is egter vinnig verslaan en meeste van die amptenare het van die eiland gevlug.

Moderne onafhanklikheidsgroepe streef daarna om 'n nuwe Taiwannese Republiek te stig, omdat hulle tot die voormalige republiek aangetrokke voel. Die eerste Republiek van Taiwan was lojaal aan China, maar die tweede behoort volgens hulle onafhanklik te wees.

## Presidente 
* Tang Ching-sung (25 Mei 1895 – 5 Junie 1895)
* Liu Yung-fu (5 Junie 1895 – 21 Oktober 1895)

## Verwysings
Lugmagbasis Swartkop

**Lugmagbasis Swartkop** (ICAO: **FASK**) is 'n militêre lugmagbasis van die Suid-Afrikaanse Lugmag geleë in Centurion, Gauteng aan die suidekant van Pretoria. Dit is Suid-Afrika se oudste lugmagbasis en huisves die Suid-Afrikaanse Lugmagmuseum. Dit word as 'n deel van Lugmagbasis Waterkloof bestuur.

## Geskiedenis 
Lugmagstasie Zwartkop is in April 1921 gestig op 'n private plaas met die naam Zwartkop wat deur die Regering in 1920 aangekoop is. Die lugmagstasie is opgegradeer tot 'n lugmagbasis op 1 Februarie 1968. Die naam van die basis is terug verander na "Zwartkop" in 2012.

Die SALM beweer Swartkop is die tweede oudste lugstasie in die wêreld en die oudste operasionele lugstasie in die wêreld. Deur die jare was baie onderskeide eskaders gebaseer op Swartkop. Dit sluit 26 Eskader (SALM) in, wat op 24 Augustus 1942 hier gestig is.

Die Suid-Afrikaanse Lugmagmuseum wat verskuif is na LMB Swartkop is in 1993 amptelik geopen deur die Hoof van die Suid-Afrikaanse Lugmag. Die Lugmagbasis keer terug na lugmagstasie-status in 1999. Die besluit is deur die Suid-Afrikaanse Lugmag geneem om die basis te ontruim, maar die Suid-Afrikaanse Lugmagmuseum daar te laat. Die vliegveld sou as 'n uitbreiding van Lugmagbasis Waterkloof behou word. Die SALM Museum Historiese-vlug het ook na die vliegveld verskuif.

Teen Desember 2013 het die Lugmag nog nie alle operasionele eenhede op die basis ontruim nie. Tans beset die Suid-Afrikaanse Lugmagmuseum die noordekant van die basis terwyl aktiewe SALM-eenhede steeds op die suidekant van die basis gestasioneer is.

## Galery

Beeld:SAAF Mirage F1CZ at AFB Swartkop.jpg|'n SALM Mirage F1 word vertoon by die Suid-Afrikaanse Lugmagmuseum.
Beeld:SAAF-Cheetah-001.jpg|'n Cheetah C by die Suid-Afrikaanse Lugmagmuseum.
Beeld:South_African_Air_Force_Mustang_in_AFB_Swartkop.jpg|SALM North American P-51 Mustang.
Beeld:SAAF_Buccaneer_on_static_display_with_munitions_and_radar.jpg|SALM Blackburn Buccaneer op statiese vertoon met sy munisievrag en Blue Parrot-radarstelsel

## Suid-Afrikaanse Lugmaggedenkteken 
duimnael|150px|links|SALM-gedenkteken te Swartkop, Pretoria

Die Suid-Afrikaanse Lugmaggedenkteken is geleë te LMB Swartkop. Dit huisves 'n ererol van SALM-lede wat gesneuwel het terwyl hulle Suid-Afrika gedien het.

## Eksterne skakels 
*Swartkop Lugmagbasis
*Swartkop SAAF Museum website 

## Verwysings
Lugmagbasis Ysterplaat

**Lugmagbasis Ysterplaat** (ICAO: FAYP)  is 'n militêre lugmagbasis van die Suid-Afrikaanse Lugmag geleë in die Kaapse voorstad Ysterplaat.

Die basis se leuse is *Fortiter In Re* (Vasberade in daad).

## Tuiste van eenhede 
* 22 Eskader - Helikopter-eskader
* 35 Eskader - Vervoer/Maritieme patrollie 
* 110 Eskader - Ligte vervoer (reserwe)
* 505 Eskader - Sekuriteit
* 80 Lugnavigasieskool
* 2 Lugondersteuningseenheid - Onderhoudsondersteuning
* Suid-Afrikaanse Lugmagmuseum - 'n gedeelte. Tuiste van die laaste vlieënde *Avro Shackleton*.

## Geskiedenis 
Die terrein van LMB Ysterplaat is oorspronklik as 'n burgerlike vliegveld gebruik, bekend as Maitlandvliegveld, van so vroeg af as 1929. Op 1 April 1949, is *AFS Brooklyn* herdoop na *AFS Ysterplaat*.

Op 1 Februarie 1968 is die eenheid se status opgegradeer na 'n lugmagbasis. Die basis is lank reeds die middelpunt van die lugmag se maritieme patrollies langs die Kaapse kus. As gevolg van stygende begrotingsdruk was die basis geskeduleer om afgegradeer te word na 'n lugmagstasie op 1 April 2003, maar dit het toe nie gebeur nie. Die SALM oorweeg die omskepping van die basis na 'n burgerlike lughawe met militêre teenwoordigheid, maar geen besluit is nog geneem nie.

## Eksterne skakels 
* saairforce.co.za Lugmagbasis Ysterplaat
* globalsecurity.org Lugmagbasis Ysterplaat